**Katterat stasjon** (nordsamisk: *Gátterak*) på Ofotbanen ligger sørvest for fjellet Katterat, 373.5 moh. Stasjonen het *Hundalen* fra den ble åpnet i 1902 og fram til 1951. Stasjonen ligger mellom *Kap Horn-tunnelen* og *Sørdalstunnelen*, 27 km fra Narvik stasjon. Stasjonsbygningen ble bygd i 1921. 

Under unionsoppløsningen lå norske styrker detasjert her, og stillinger og ruiner etter brakkene er fortsatt synlige. Under krigen bygde tyskerne artilleristillinger mot Rombaksbotn her. De to stiene fra stasjonsområdet ned til bebyggelsen fikk henholdsvis navnene *Norskebakken* og *Tyskerbakken*. 

I dag ligger Katterat Fjellstue (ofte brukt som leirskole) og fem hus som nå benyttes som hytter ved stasjonen. Inntil driften av banen ble fjernstyrt på 1960-tallet, var det fast bosetting på stedet. Stasjonsområdet hadde blant annet barnehage og butikk. Bosettingen ble etablert etter at Ofotbanen ble elektrifisert i 1923, da Katterat fikk den ene av de to transformatorstasjonene ved banen. De gamle bygningene ved stasjonen er i dag fredet. Et nytt kryssingsspor for malmtog ble åpnet ved stasjonen i oktober 2002. Det er ikke bilvei til Katterat stasjon, eneste ankomst er med tog eller til fots. Men en anleggsvei går fra stasjonen sørover til og oppover Hunndalen. Stedet er et populært turområde, ettersom flere turstier starter på Katterat stasjon. Rallarveien, enten til Rombaksbotn eller Bjørnfjell, anleggsveien østover mot Katteratvann (Katterjaure) og anleggsveien sørover, opp Hundalen. Det er dessuten mulig å gå over fjellet til Rombak, men her er det sti bare på deler av ruten og villmark for øvrig.

«Katteratgubben»
----------------

Den vel 4 meter høye steinformasjonen «Katteratgubben» befinner seg ca. 50 meter vest for jernbanestasjonsområdet. Selv om den omtrent ti tonn tunge steinblokken balanserer på en annen stein, har den ikke rast sammen på tross av to tunnelsprengningsprosjekter[*når?*] like ved.

Bildegalleri
------------

* Katterat st. med tog til Sverige.Katterat st. med tog til Sverige.
* «Katteratgubben». Utsikt vestover fra Katterat stasjon over Rombaksbotn. Foto: Harald Groven«Katteratgubben». Utsikt vestover fra Katterat stasjon over Rombaksbotn. Foto: Harald Groven
* Utsikt over tidligere jernbaneboliger ved Katterat stasjon. I bakgrunnen fjellene Branten (t.v.) og Sørdalstind (t.h.)Utsikt over tidligere jernbaneboliger ved Katterat stasjon. I bakgrunnen fjellene Branten (t.v.) og Sørdalstind (t.h.)
* Katterat stasjon ligger mellom to tunneler. Til venstre i bildet er den gamle transformatorstasjonen fra 1923.Katterat stasjon ligger mellom to tunneler. Til venstre i bildet er den gamle transformatorstasjonen fra 1923.
* Fra Katterat stasjon er det utsikt ned til Rombaksbotn.Fra Katterat stasjon er det utsikt ned til Rombaksbotn.
* Transformatorstasjon bygd under elektrifiseringen med tre transformatorer som forvandlet 80000 V til 16200 V. Nedlagt.  Foto: Harald GrovenTransformatorstasjon bygd under elektrifiseringen med tre transformatorer som forvandlet 80000 V til 16200 V. Nedlagt.  Foto: Harald Groven
* Motorvogn type 68 fra Ofotbanen AS ved Katterat stasjon.  Foto: Ofotbanen ASMotorvogn type 68 fra Ofotbanen AS ved Katterat stasjon.  Foto: Ofotbanen AS

Film
----

I 2021 ble den timelange kort-krigsfilmen *Flukten fra Katterat* spilt inn på stedet. Filmen var regissert av Tomas Simonsen og skrevet av regissøren sammen med Wiktor Simonsen.

Flukten fra Katterat vant flere filmpriser internationalt og er den 3 mest sette filmen i 2021 hos Aurora Kino Narvik.

Referanser
----------

1. ↑  Simonsen, Tomas (19. november 2021). «Flukten fra Katterat». Linken Pictures. Besøkt 16. november 2021.

Litteratur
----------

* Agge Theander: *I rallarnes spor* Kulturhistorisk guidebok til ofotbanens anleggshistorie Utgitt av Ofoten museum 1993 ISBN 82-91340-00-5
* Agge Theander: *Vandringer på Rallarveien, Ofotbanen*. Hefte utgitt av Fotefar mot nord. Finnes på svensk, engelsk og tysk. 1996 ISBN 82-91138-62-1
* Steinar Aas: *Narviks Historie bd.1 Byen, banen og bolaget* ISBN 82-996128-1-0

Eksterne lenker
---------------

* Katterat Fjellstue
* (no) Bane NORs informasjonsside om Katterat stasjon

* (no) Katterat stasjon i Norsk Jernbaneklubbs stasjonsdatabase

* (no) Norsk Jernbaneklubbs stasjonsdatabase: Ofotbanen
* Fremover: Unikt jernbanemiljø


| **Forrige stasjon** |   |  |   | **Neste stasjon**
 |
| --- | --- | --- | --- | --- |
| Rombak |  | Ofotbanen |  | Søsterbekk |

| Fjerntrafikk  |
| Rombak | F8 | **30**   VyNarvik - Riksgränsen - Boden C - Luleå C |  | Søsterbekk |

| Turisttrafikk  |
| Rombak | AT | Arctic TrainNarvik - Bjørnfjell - Abisko Ö |  | Søsterbekk |

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister **·** Network Statement
 |